Осори Кисоӣ ва Дақиқӣ ҳалқаи пайванддиҳандаи миёни осори суханварони рўзгори Сомониён ва шеърҳои мадҳиясароёни гирди Fазнавиён будааст. Менамояд Абулҳасани Кисоии Марвазӣ аз он чакомасароёни Сомониён бошад, ки дар вопасин солҳои ҳастии дудмони онон ба хидмати фармонравоёни Бухоро даромада буданд. Аз зиндагии ў огоҳие дар даст нест. Худаш ёдоварӣ мекунад, ки рўзи чаҳоршанбе ҳангоме, ки се рўз аз моҳи шаволи соли 341 монда буда зода шудааст, яъне 17 марти соли 953 (дувоздаҳ сол пас марги Рўдакӣ). Макони таваллуди ӯро Марв медонанд ва худ низ дар ҷое ишора менамояд: